OpenLLM-France/wikimedia huggingface dataset:
# Marlène Harnois

Marlène Harnois (Montreal, Quebec, 22 d'octubre de 1986) és una esportista francesa que va competir en taekwondo.
Va participar en els Jocs Olímpics de Londres 2012, obtenint una medalla de bronze en la categoria de –57 kg. Va guanyar una medalla de bronze al Campionat Mundial de Taekwondo de 2011 i tres medalles al Campionat Europeu de Taekwondo entre els anys 2008 i 2012.

## Palmarès internacional

Jocs Olímpics :
| Any | Lloc | Medalla | Categoria |
| 2012 | Londres ( Regne Unit) | 3 | –57 kg |
| Campionat Mundial ||||
| Any | Lloc | Medalla | Categoria |
| 2011 | Gyeongju ( Corea del Sud) | 3 | –57 kg |
| Campionat Europeu ||||
| Any | Lloc | Medalla | Categoria |
| 2008 | Roma ( Itàlia) | 1 | –63 kg |
| 2010 | Sant Petersburg ( Rússia) | 3 | –67 kg |
| 2012 | Manchester ( Regne Unit) | 1 | –62 kg |

## Referències

* ↑ «Marlène Harnois» Arxivat 2012-11-16 a Wayback Machine. en Sports-reference.com (SR/Olympic Sports) (en anglès).
* ↑ «Marlène Harnois» en Taekwondodata.com (en anglès).
# Fira de l'Avellana

La Fira de Sant Llorenç, actualment també coneguda per Fira de l'Avellana és una fira que se celebra a Riudoms cada any el segon cap de setmana d'agost.
El seu origen es troba el 1599, quan es començà a celebrar una fira agrària i ramadera el dia 10 d'agost, dia de Sant Llorenç.
Des del 1981, també se l'anomena Fira de l'Avellana i està dedicada a aquest fruit sec i altres productes locals. La finalitat és potenciar el consum d'aquest fruit sec, que és un dels principals productes agrícoles conreat a Riudoms i al Baix Camp, donant a conèixer als visitants diferents formes d'utilitzar aquest fruit sec, tant en la cuina com a la pastisseria, així com en beguda, etc.
A la fira també s'hi poden trobar atraccions tant per a petits com per a grans. Fins al 2015 les atraccions es posaven al pati de l'antiga escola Beat Bonaventura Gran, però el 2015 es va decidir posar-les a un gran solar que hi ha al carrer dels Avellaners.
Actualment té lloc durant el segon cap de setmana d'agost, tot i que els actes previs comencen més aviat.
Durant la fira, el diumenge a la tarda, es realitza la tradicional cursa de portadors de sacs d'avellanes.

## Referències

* ↑ Corts, Joan-Ramon; Toda, Josep M. Riudoms. 850 anys d'història, llengua i cultura. Valls: Edicions Cossetània, 01 11 2000, p. 92. ISBN 84-89890-81-1.

## Enllaços externs

* Fira de l'Avellana - Lloc web oficial
# María de Álava y Arigón

María Blanca Margarita de Álava y Arigón (Madrid, 28 de novembre de 1681-31 de gener de 1761) va ser una noble i erudita espanyola.
Va néixer a Madrid el 28 de novembre de 1681 i va ser batejada a la parròquia de San Andrés. Va ser la darrera dels fills de Tomás de Álava y Arigón, cavaller de l'orde de Sant Jaume i regidor de l'Ajuntament de Madrid, i de Magdalena de la Mata Linares. Quan el seu darrer germà, Pedro, va morir el 27 d'abril de 1733, María va heretar els majorats del seu pare a Madrid i Toro, a més dels càrrecs vinculats de regidor perpetu dels ajuntaments d'ambdues localitats, així com d'habitatges al barri de la parròquia de San Andrés i una capella a l'església de San Miguel de los Octoes.
Hom afirma que era una dona molt versada en tota mena d'humanitats com història sagrada i profana, poesia, a més d'escriure perfectament llatí i castellà. A més era molt aficionada a la declamació i a fer algunes representacions teatrals i tocava diversos instruments. Bona part de la seva vida la va dedicar a l'estudi de llibres, una activitat que no va abandonar mai, raó per la qual va assolir molta fama, la qual no va decaure mai. Malgrat tot, no es conserven escrits de la seva autoria.
En l'àmbit personal, va estar casada amb Francisco Antonio Zapata y Carvajal, que va ser regidor de Toro i acadèmic de la Reial Acadèmia Espanyola. Va quedar vídua el 1754, i com no va tenir fills María va instituir com a hereu dels béns i càrrecs de la seva família el seu cosí Francisco de la Mata Linares, cavaller de l'orde d'Alcántara i membre de Consell i Cambra de Castella. Finalment, va morir el 31 de gener de 1761 i va ser enterrada al convent de la Passió, de religiosos dominics, on tenia el seu confessor.

## Referències

* 1 2 Roxas y Contreras, José de. Historia del Colegio Viejo de S. Bartholomé, mayor de la célebre Universidad de Salamanca (en castellà). vol. 2. Madrid: Andrés Ortega, 1768, p. 726.
* 1 2 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 509.
* 1 2 3 4 5 Díez Canseco, Vicente. Diccionario biográfico universal de mujeres célebres (en castellà). vol. 1. Madrid: Imprenta de D. José Félix Palacios, 1844, p. 213-214.
* ↑ Palacios Fernández, Emilio. La mujer y las letras en la España del siglo XVIII (en castellà). Madrid: Ediciones del Laberinto, 2002, p. 91.
* 1 2 Álvarez y Baena, José Antonio. Hijos de Madrid ilustres en santidad, dignidades, armas, ciencias y artes. Diccionario histórico... (en castellà). Madrid: Oficina de D. Benito Cano, 1791, p. 63-64.
# Erik Ågren

Erik Ågren va ser un boxejador suec que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla de bronze de la categoria del pes lleuger del programa de boxa.
En el seu palmarès també destaca la medalla de plata del pes wèlter al Campionat d'Europa de boxa amateur de 1939, així com els campionats nacionals de 1936 a 1941.

## Referències

* ↑ «Olympedia – Erik Ågren». [Consulta: 17 octubre 2024].
* ↑ «Erik Ågren - Sveriges Olympiska Kommitté» (en suec). [Consulta: 17 octubre 2024].
# Eutidem II

Eutidem de Bactriana (en grec antic Εὐθύδημος 'Euthýdēmos') va ser un rei de Bactriana possiblement entre els anys 180 aC i 170 aC. Només es coneix per les seves monedes. Se suposa que era probablement fill de Demetri I de Bactriana a qui el seu pare va confiar el govern del regne quan se'n va anar a l'est per establir el seu poder als Paropamísades, Aracòsia, Gandhara i el Panjab als voltants dels anys 180 aC - 170 aC.
Antímac I de Bactriana, possiblement germà de Demetri, el va substituir, potser en una usurpació. Antímac va ser ràpidament enderrocat per una nova dinastia iniciada per Eucràtides I de Bactriana.

## Referències

* ↑ Holt, Frank «Did King Euthydemus II Really Exist?». The Numismatic Chronicle, 160, 2000, pàg. 81-91.

## Bibliografia

* Tarn, W. W. The Greeks in Bactria [and] India. Cambridge, U.K.: Cambridge University Press 1966

## Enllaços externs

* P. Leriche, F. Grenet. Bactria. Encyclopaedia Iranica
# Atenció plena

L'atenció plena (mindfulness), és "l'enfocament sense prejudicis de l'atenció d'un mateix en les pròpies emocions, pensaments i sensacions que es produeixen en el moment present", que pot ser entrenada per les pràctiques de meditació derivades de l'anapanasati budista. Jon Kabat-Zinn les ha popularitzat a Occident amb el seu programa de Mindfulness-Based Stress Reduction (MBSR, o Reducció de l'estrès basat en l'atenció plena).

## Aplicacions

La psicologia clínica i la psiquiatria des de la dècada de 1970 han desenvolupat una sèrie d'aplicacions terapèutiques basades en l'atenció plena per ajudar les persones que estan passant per una varietat de situacions psicològiques, en particular per a la reducció de l'ansietat i la depressió. Els estudis clínics han documentat els beneficis per a la salut física i mental de l'atenció en general, i de la MBSR particular. Els programes basats en la MBSR i models similars han estat àmpliament adaptats a les escoles, presons, hospitals, centres de veterans, i altres ambients.
Si bé es considera provat que la teràpia mindfulness té una efectivitat major que la mera exposició a psicoeducació, relaxació, i imaginació, la seva eficàcia és similar a la teràpia cognitiu-conductual.

## Referències

* 1 2 Zgierska, Aleksandra; David Rabago, Neharika Chawla, Kenneth Kushner, Robert Koehler, Alan Marlatt «Mindfulness Meditation for Substance Use Disorders: A Systematic Review». Substance Abuse, 30, 4, 27-10-2009, pàg. 266–294. DOI: 10.1080/08897070903250019. ISSN: 0889-7077. PMID: 19904664 [Consulta: 11 novembre 2014].
* ↑ Wilson, 2014.
* ↑ «History of MBSR». University of Massachusetts Medical School. [Consulta: 11 novembre 2014].
* ↑ Grossman, Paul; Ludger Niemann, Stefan Schmidt, Harald Walach «Mindfulness-based stress reduction and health benefits. A meta-analysis». Journal of Psychosomatic Research, 57, 1, 7-2004, pàg. 35–43. DOI: 10.1016/S0022-3999(03)00573-7. ISSN: 0022-3999. PMID: 15256293.
* ↑ Segal, Z.V., Williams, J.M. y Teasdale, J.D. (2006). Terapia cognitiva de la depresión basada en la consciencia plena. Un nuevo abordaje para la prevención de recaídas. Bilbao: Desclée de Brouwer. ISBN 9788433021038
* ↑ Creswell J.D. «Mindfulness Interventions». Annual Review of Psychology, 68, 2017, pàg. 491–516. DOI: 10.1146/annurev-psych-042716-051139.
* ↑ Khoury, B.; Lecomte, T.; Fortin, G., et al. (August 2013). "Mindfulness-based therapy: a comprehensive meta-analysis". Clin Psychol Rev (Meta-analysis) 33 (6): 763-71. doi:10.1016/j.cpr.2013.05.005. PMID: 23796855

## Vegeu també

* Flux (psicologia)

## Enllaços externs

* Vallejo Pareja, Miguel Ángel «Mindfulness». Papeles del Psicólogo. Consejo General de la Psicología de España, 27, 2, 7 2006. ISSN: - 7823 0214 - 7823.
# Samuel Slovák

Samuel Slovak (Nitra, 17 d'octubre de 1970) és un exfutbolista i entrenador de futbol eslovac, que ocupava la posició de migcampista atacant.
La major part de la carrera de Slovak ha transcorregut entre l'Slovan Bratislava i el CD Tenerife. A més a més, ha militat a l'Slovan Liberec txec i al Nuremberg, de la Bundesliga. Ha guanyat la lliga eslovaca de 1995 i 1996, i la Copa de 1997. A més a més, ha estat 19 vegades internacional amb la selecció del seu país.

## Referències

* ↑ «Košice and Liberec: Tale of the dugouts» (en anglès). UEFA, 16-07-2014. [Consulta: 7 agost 2022].
* ↑ «Slovak, un veterano en el Slovan de Bratislava» (en castellà). CD Tenerife, 11-04-2007. [Consulta: 7 agost 2022].
* ↑ «Samuel Slovák». FBREF. [Consulta: 7 agost 2022].
# Draft de l'NBA del 1987

El Draft de l'NBA de 1987 es va celebrar el dia 22 de juny a Nova York.

## Primera ronda

* = All-Star
| Posició | Jugador | Nacionalitat | Equip de l'NBA | Origen (Universitat/club) |
| 1 | David Robinson (C) | Estats Units | San Antonio Spurs | Navy |
| 2 | Armon Gilliam (PF) | Estats Units | Phoenix Suns | UNLV |
| 3 | Dennis Hopson (SF) | Estats Units | New Jersey Nets | Ohio State |
| 4 | Reggie Williams (SF) | Estats Units | Los Angeles Clippers | Georgetown |
| 5 | Scottie Pippen (SF) | Estats Units | Seattle SuperSonics (traspassat a Bulls per Olden Polynice) | Central Arkansas |
| 6 | Kenny Smith (PG) | Estats Units | Sacramento Kings | North Carolina |
| 7 | Kevin Johnson (PG) | Estats Units | Cleveland Cavaliers | California |
| 8 | Olden Polynice (C) | Haití | Chicago Bulls (traspassat a SuperSonics per Scottie Pippen) | Virginia |
| 9 | Derrick McKey (SF/PF) | Estats Units | Seattle SuperSonics | Alabama |
| 10 | Horace Grant (PF/C) | Estats Units | Chicago Bulls | Clemson |
| 11 | Reggie Miller (SG) | Estats Units | Indiana Pacers | UCLA |
| 12 | Tyrone "Muggsy" Bogues (PG) | Estats Units | Washington Bullets | Wake Forest |
| 13 | Joe Wolf (C) | Estats Units | Los Angeles Clippers | North Carolina |
| 14 | Tellis Frank (PF) | Estats Units | Golden State Warriors | Western Kentucky |
| 15 | José Ortiz (PF) | Puerto Rico | Utah Jazz | Oregon State |
| 16 | Christian Welp (C) | RFA | Philadelphia 76ers | Washington |
| 17 | Ronnie Murphy (SG) | Estats Units | Portland Trail Blazers | Jacksonville |
| 18 | Mark Jackson (PG) | Estats Units | New York Knicks | St. John's |
| 19 | Ken Norman (SF) | Estats Units | Los Angeles Clippers | Illinois |
| 20 | Jon Farmer (SG) | Estats Units | Dallas Mavericks | Alabama |
| 21 | Dallas Comegys (F) | Estats Units | Atlanta Hawks | DePaul |
| 22 | Reggie Lewis (SG) | Estats Units | Boston Celtics | Northeastern |
| 23 | Greg Anderson (PF) | Estats Units | San Antonio Spurs | Houston |
| Jugadors destacats no escollits en 1a ronda |||||
| 26 | Thomas Sheehey (SG) | Estats Units | Boston Celtics | Virginia |
| 39 | Vincent Askew (SG-SF) | Estats Units | Philadelphia 76ers | Memphis State |
| 45 | Brad Lohaus (PF-C) | Estats Units | Boston Celtics | Iowa |
| 45 | Kevin Gamble (SG) | Estats Units | Portland Trail Blazers | Iowa |
| 74 | Joe Arlauckas (F) | Estats Units | Sacramento Kings | Niágara |
| 75 | Chris Dudley (C) | Estats Units | San Antonio Spurs | Yale |
| 127 | Sarunas Marciulionis (SG) | Unió Soviètica ( Lituània) | Golden State Warriors | Statyba Vilnius (URSS) |
# Grand Prix SAR La Princesse Lalla Meryem 2010

El torneig de Fes 2010, oficialment conegut com a Grand Prix SAR La Princesse Lalla Meryem 2010, és un esdeveniment de tennis femení sobre terra batuda que pertany als International tournaments de la WTA. La 10a edició del torneig es va celebrar entre el 26 d'abril i l'1 de maig de 2010 al Royal Tennis Club de Fes, Marroc.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Suárez Navarro | 6 | r | |
| | A. Keothavong | 5 | | | | A. Keothavong | 5 | 2 | |
| | A. Parra Santonja | 2 | 2 | | | A. Cornet | 7 | 6 | |
| | A. Cornet | 6 | 6 | | | | | | | | A. Cornet | 3 | 6 | 5 |
| 3 | A. Medina Garrigues | 3 | 2 | | | | | | | 7 | I. Benešová | 6 | 4 | 7 |
| Q | L. Pous Tió | 6 | 6 | | Q | L. Pous Tió | 6 | 1 | 0 | | | | | |
| Q | C. de Gubernatis | 2 | 4 | | 7 | I. Benešová | 2 | 6 | 6 | | | | | |
| 7 | I. Benešová | 6 | 6 | | | | | | | | | | | | 7 | I. Benešová | 6 | 6 |
| 5 | A. Kerber | 6 | 6 | | | | | | | | | | | | Q | S. Halep | 4 | 2 |
| | B. Jovanovski | 2 | 2 | | 5 | A. Kerber | 5 | 2 | | | | | | |
| | K. O'Brien | 0 | 5 | | | R. Voráčová | 7 | 6 | | | | | | |
| | R. Voráčová | 6 | 7 | | | | | | | | R. Voráčová | 5 | 4 | |
| Q | S. Halep | 6 | 6 | | | | | | | Q | S. Halep | 7 | 6 | |
| | O. Savchuk | 3 | 1 | | Q | S. Halep | 6 | 7 | | | | | | |
| | I.R. Olaru | 3 | 6 | 2 | 2 | P. Schnyder | 2 | 6$^3$ | |
| 2 | P. Schnyder | 6 | 3 | 6 | | | | | |

## Quadre doble femení

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Iveta Benešová Anabel Medina Garrigues | 6 | 6 |
| | Jarmila Groth Anne Keothavong | 1 | 3 | 1 | Iveta Benešová Anabel Medina Garrigues | 6 | 7 |
| | Julie Coin Alizé Cornet | 6 | 6 | | Julie Coin Alizé Cornet | 4 | 5 |
| | Katie O'Brien Ioana Raluca Olaru | 2 | 2 | | | | | 1 | Iveta Benešová Anabel Medina Garrigues | 6 | 6 |
| | Vesna Manasieva Klára Zakopalová | 6 | 7 | | | | | 2 | Lucie Hradecká Renata Voráčová | 3 | 1 |
| 4 | Melinda Czink Arantxa Parra Santonja | 2 | 6$^3$ | | Vesna Manasieva Klára Zakopalová | 5 | 1 |
| | Estrella Cabeza Candela Laura Pous Tió | 2 | 1 | 2 | Lucie Hradecká Renata Voráčová | 7 | 6 |
| 2 | Lucie Hradecká Renata Voráčová | 6 | 6 | | | | |
Casablanca / Rabat / Fes / Marràqueix :
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2022
2023
2024 :
Sony Ericsson WTA Tour 2010
< 2009
2011 > :
WTA Tour Championships, Doha  · WTA Tournament of Champions, Bali :
# Jaume Marcé Gil

Jaume Marcé Gil (Barcelona, 19 de gener de 1972) és un entrenador de natació adaptada. Ha participat en sis Jocs Paralímpics, des de Sydney 2000 fins a Tòquio 2020, a més de diversos campionats del món i d'Europa.

## Trajectòria

Jaume Marcé va començar a practicar esport al CN L'Hospitalet, principal entitat d'esports aquàtics de la seva ciutat. Va iniciar-se en natació i després en waterpolo fins que a l'edat de 21 anys va haver de deixar la dedicació com a esportista perquè no podia compaginar-la amb el món acadèmic i professional.
A partir d'aquell moment es va centrar en el vessant d'entrenador, principalment de natació. Després d'uns anys com a socorrista i monitor, el 1998 va començar a la Federació Espanyola d'Esports per a Cecs preparant un grup per als Jocs Paralímpics de Sydney 2000. A 1999 va iniciar la seva feina com a director tècnic de la Federació Catalana de Natació i, a partir de 2006, va entrar al Centre d'Alt Rendiment de Sant Cugat.
Des del seu debut paralímpic, a Sydney 2000, ha participat en cinc Jocs més: Atenes 2004, Pequín 2008, Londres 2012, Rio de Janeiro 2016 i Tòquio 2020. També ha estat entrenador de natació adaptada a diferents campionats d'Espanya, Europa i mundial, sense faltar a cap cita des de l'any 2000.

## Palmarès i premis

Els seus nedadors han aconseguit múltiples medalles paralímpiques. En total, els seus esportistes han guanyat 22 medalles, repartides en els darrers sis Jocs Paralímpics. La cita amb més podis va ser Tòquio 2020, on els nedadors del seu grup de treball van aconseguir set medalles, a més d'11 diplomes paralímpics.
La seva bona tasca li va suposar el premi al millor tècnic de 2021 de l'AETN, Associació Espanyola de Tècnics de Natació. Era el primer entrenador de natació adaptada que aconseguia aquest reconeixement.També l'any 2021, l'Ajuntament de l'Hospitalet li va atorgar un reconeixement per la seva feina a l'esport paralímpic, en la Nit de l'Esport celebrada al Teatre Joventut.
També ha estat reconegut amb diferents premis per les federacions d'esport adaptat.

## Referències

* 1 2 «Jaume Marcé: «Ser elegido mejor entrenador español es un premio para el deporte paralímpico»».
* ↑ «L'H en Joc 4 d'octubre - Triomfs Hospi i CB L'H. Entrevistem Jaume Marcé, millor tècnic natació 2021».
* ↑ «JAUME MARCÉ RECIBE EL PREMIO A ‘MEJOR ENTRENADOR DEL AÑO 2021’ OTORGADO POR LA ASOCIACIÓN ESPAÑOLA DE TÉCNICOS DE NATACIÓN».
* ↑ «L'Hospitalet torna a celebrar la Nit de l'Esport».
# Grup Sardanista Xaloc

El Grup Sardanista Xaloc és una agrupació de Barcelona, dedicada al sardanisme de competició, fundada l'any 1971. La Colla sardanista Xaloc ha estat una de les colles més prestigioses de Catalunya.
La història del grup comença amb la seva fundació l'any 1971 sota el nom de Ciutat Comtal, la qual amb pocs anys ja va destacar pel seu estil innovador. Donada la gran quantitat de dansaires, el 1975 es va fundar la Xaloc com a filial de la primera. El 1976 la Ciutat Comtal ja va quedar subcampiona de Catalunya, moment en el qual es va fundar la tercera colla, la Mare Nostrum, actual primera colla del grup. Coneguda amb el nom de La Mare va guanyar el Campionat de Catalunya en «Lluïment» revalidant el premi posteriorment. Des de fa anys també ha funcionat amb una quarta colla, l'Enxaneta.
El grup ha participat en esdeveniments esportius com els Jocs Olímpics i Jocs Special Olimpics, especialment a Barcelona '92 i també en actuacions radiofòniques i televisives en directe als 10ns premis radiofònics RAC (Ràdio Associació de Catalunya), a Els matins de TV3 des de Plaça Catalunya durant la Diada de Sant Jordi 2010, o a TV3 durant l'Acte institucional de la Diada Nacional de Catalunya 2010 al Parc de la Ciutadella i al 2015 a la Plaça Sant Jaume de Barcelona.

## Referències

* ↑ Amill, Robert «El "Aplec" de Tarragona supo a violeta». Diari La Vanguardia, 03-04-1989, pàg. 18.
* 1 2 3 «Unió de Colles Sardanistes de Catalunya».
* ↑ «Grup Sardanista Xaloc». PortalSardanista. Arxivat de l'original el 2021-01-20. [Consulta: 24 abril 2021].
* ↑ Redacció «AGENDA». Diari La Vanguardia, 04-08-1992, pàg. 8.
* ↑ Colla Mare Nostrum, Barcelona, dia de Sant Jordi 2010
* ↑ Barcelona Parc de la Ciutadella, acte institucional, Diada any 2010. (Minut 56,52 del vídeo).

## Enllaços externs

* Pàgina web del Grup Sardanista Xaloc
* Web de la colla Mare Nostrum
# Gil Young-ah

Gil Young-ah o Gir Yeong-A (en hangul: 길영아; en hanja: 吉永雅) (Ansan, Corea del Sud 1970) és una jugadora de bàdminton sud-coreana, ja retirada, guanyadora de tres medalles olímpiques.

## Biografia

Va néixer l'11 d'abril de 1970 a la ciutat d'Ansan, població situada a la província de Gyeonggi-do.

## Carrera esportiva

Va participar, als 22 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de bronze en la competició olímpica de dobles femenins al costat de Shim Eun-jung, en la primera edició que aquest esport passava a formar part del programa oficial dels Jocs. En els Jocs Olímpics d'Estiu de 1996 realitzats a Atlanta (Estats Units) va aconseguir guanyar dues medalles olímpiques: la medalla d'or en la competició de dobles mixtos al costat del jugador Kim Dong-moon i la medalla de plata en la competició de dobles femenins al costat de Jang Hye-ock.
# Goranis

Els gorani (singular goranin) són un poble dels Balcans que viuen a Kosovo, a Albània i a Macedònia del Nord a la zona fronterera entre els tres estats, zona anomenada sovint Gora (eslau "muntanya") moderna Gora-Dragaš. El nom goranin vol dir "muntanyès". El seu origen és disputat - tant el nacionalisme serbi com el bosníac i el macedoni els consideren part de la seva nació. Són musulmans històricament i parlen una varietat de transició entre el serbi, macedoni i búlgar anomenat torlac. La seva bandera com a nació té quatre rectangles concèntrics, blanc, negre, blanc i verd (al centre formen la part principal de la bandera sent la resta només marcs); els dos primers marcs són estrets, i el tercer (blanc) és el triple que els anteriors; al verd hi ha a la part inferior del pal una mitja lluna i estel de sis puntes blancs; altres elements apareixen a la bandera històrica: damunt la mitja lluna hi ha el nom d'Al·là en àrab, i damunt una ploma i martell creuats; sota hi ha una línia que simbolitza el riu Jordà (que forma l'angle inferior del pal de la part verda) i emmirallat unes línies que simbolitzen el Nil.

## Enllaços externs

* http://www.economist.com/world/europe/displaystory.cfm?story_id=8116643
# L'Estela

L'Estela és un poble de cases de pagès disseminades, a l'entorn de l'església parroquial de Santa Maria. Es troba al nord-oest del municipi de Cabanelles (al qual pertany), a la serra que separa el riu Manol de la Muga. Es tracta d'un dels pobles més enlairats de l'Alt Empordà, des del qual hi ha una bona vista de tota la plana i de les muntanyes.
A part de l'església parroquial, a pocs metres del nucli de L'Estela s'hi poden trobar les ruïnes de la capella de Sant Cristòfol, al costat de ponent de les quals s'hi va adossar al mas de cal Magre.
L'Estela era un ens local independent fins a l'abolició de l'Antic Règim Senyorial, a principis del Segle XIX. El 1846 el seu terme va ser incorporat al municipi de Cabanelles.
Aquest poble ha esdevingut pràcticament deshabitat al Segle XXI.
En vàries ocasions al llarg del Segle XX els habitants de l'Estela han demanat d'unir el seu terme al de Lladó (de forma independent o conjuntament amb tots els termes de l'actual municipi de Cabanelles), però malgrat que hi ha hagut passes administratives rellevants, no s'ha dut a terme el canvi de municipi.

## Referències

* 1 2 Tremoleda, Joaquim; Minobis, Pep; Minobis, Berto. La Garrotxa d'Empordà. Lladó-Cabanelles. Girona: Diputació de Girona, 2003. ISBN 84-95187-53-1.
* ↑ Burgueño, Jesús; Gras, M. Mercè. Atles de la Catalunya Senyorial. Els ens locals en el canvi de règim (1800-1860). Barcelona: ICGC, 2014. ISBN 978-84-393-9138-8.
# God of War II

God of War II és la continuació del popular videojoc de PlayStation 2 God of War. Va ser llançat al mercat el 27 d'abril del 2007 a Europa.